ddrg/super_eurlex huggingface dataset:
2003/237/EY: Komission päätös, tehty 3 päivänä huhtikuuta 2003, päätöksen 93/52/ETY muuttamisesta tiettyjen Italian provinssien luomistaudista virallisesti vapaiksi vahvistamisen osalta (ETA:n kannalta merkityksellinen teksti) (tiedoksiannettu numerolla K(2003) 1083)



Virallinen lehti nro L 087 , 04/04/2003 s. 0013 - 0014



Komission päätös, tehty 3 päivänä huhtikuuta 2003, päätöksen 93/52/ETY muuttamisesta tiettyjen Italian provinssien luomistaudista virallisesti vapaiksi vahvistamisen osalta (tiedoksiannettu numerolla K(2003) 1083) (ETA:n kannalta merkityksellinen teksti) (2003/237/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(1), sellaisena kuin se on viimeksi muutettuna komission päätöksellä 2002/261/EY(2), ja erityisesti sen liitteessä A olevan 1 luvun II kohdan, sekä katsoo seuraavaa: (1) Italiassa Sardinian alueella (Cagliarin, Nuoron, Sassarin ja Oristanon provinssit) ja Toscanan alueella (Arezzon provinssi) luomistauti on ollut ilmoitettava tauti vähintään viiden vuoden ajan. (2) Arezzon, Cagliarin, Nuoron, Sassarin ja Oristanon provinsseissa vähintään 99,8 prosenttia lammas- ja vuohitiloista on luomistaudista virallisesti vapaita. Nämä provinssit sitoutuvat lisäksi täyttämään direktiivin 91/68/ETY liitteessä A olevan 1 luvun II kohdan 2 alakohdassa mainitut edellytykset. (3) Näin ollen Arezzon, Cagliarin, Nuoron, Sassarin ja Oristanon provinssit olisi todettava luomistaudista (B. melitensis) virallisesti vapaiksi. (4) Komission päätös 93/52/EY(3), sellaisena kuin se on viimeksi muutettuna päätöksellä 2003/44/EY(4), olisi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/52/ETY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä huhtikuuta 2003. Komission puolesta David Byrne Komission jäsen (1) EYVL L 46, 19.2.1991, s. 19. (2) EYVL L 91, 6.4.2002, s. 31. (3) EYVL L 13, 21.1.1993, s. 14. (4) EYVL L 13, 18.1.2003, s. 37. LIITE "LIITE II Ranskassa: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loir, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Italiassa: Arezzo, Bolzano, Cagliari, Nuoro, Sassari ja Oristano. Portugalissa: Azorien autonominen alue. Espanjassa: Santa Cruz de Tenerife, Las Palmas."
2003/222/YUTP: Neuvoston päätös 2003/222/YUTP, tehty 21 päivänä maaliskuuta 2003, Euroopan unionin ja entisen Jugoslavian tasavallan Makedonian välisen sopimuksen tekemisestä Euroopan unionin johtamien joukkojen asemasta entisessä Jugoslavian tasavallassa Makedoniassa



Virallinen lehti nro L 082 , 29/03/2003 s. 0045 - 0045



Neuvoston päätös 2003/222/YUTP, tehty 21 päivänä maaliskuuta 2003, Euroopan unionin ja entisen Jugoslavian tasavallan Makedonian välisen sopimuksen tekemisestä Euroopan unionin johtamien joukkojen asemasta entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1). (2) Yhteisen toiminnan 12 artiklan mukaan Euroopan unionin johtamien joukkojen asema entisessä Jugoslavian tasavallassa Makedoniassa vahvistetaan Euroopan unionista tehdyn sopimuksen 24 artiklaan perustuvassa entisen Jugoslavian tasavallan Makedonian hallituksen kanssa tehtävässä sopimuksessa. (3) Neuvoston tehtyä 27 päivänä helmikuuta 2003 päätöksen valtuutuksesta puheenjohtajavaltiolle aloittaa neuvottelut puheenjohtajavaltio on neuvotellut sopimuksen entisen Jugoslavian tasavallan Makedonian kanssa Euroopan unionin johtamien joukkojen asemasta entisessä Jugoslavian tasavallassa Makedoniassa. (4) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin sekä entisen Jugoslavian tasavallan Makedonian välinen sopimus Euroopan unionin johtamien joukkojen asemasta entisessä Jugoslavian tasavallassa Makedoniassa Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimukset Euroopan unionia sitovasti. 3 artikla Tämä päätös julkaistaan Euroopan unionin virallisessa lehdessä. 4 artikla Tätä päätöstä noudatetaan päivästä, jona se tehdään. Tehty Brysselissä 21 päivänä maaliskuuta 2003. Neuvoston puolesta Puheenjohtaja G. Papandreou (1) EUVL L 34, 11.2.2003, s. 26.
2003/211/YUTP: Neuvoston Päätös 2003/211/YUTP tehty 24 päivänä helmikuuta 2003, tietoturvallisuutta koskevan sopimuksen tekemisestä Euroopan unionin ja Pohjois-Atlantin liiton välillä



Virallinen lehti nro L 080 , 27/03/2003 s. 0035 - 0035



Neuvoston Päätös 2003/211/YUTP tehty 24 päivänä helmikuuta 2003, tietoturvallisuutta koskevan sopimuksen tekemisestä Euroopan unionin ja Pohjois-Atlantin liiton välillä EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen sekä katsoo seuraavaa: (1) Neuvoston pääsihteeristön ja Pohjois-Atlantin liiton välillä sovittiin väliaikaisista turvallisuusjärjestelyistä niiden pääsihteerien välisenä kirjeenvaihtona 26 päivänä heinäkuuta 2000. (2) Barcelonan Eurooppa-neuvosto korosti pitävänsä erityisen tärkeänä pysyvien järjestelyjen aikaansaamista Euroopan unionin ja Naton välillä mahdollisimman nopeasti. Tätä varten se pyysi lisäksi puheenjohtajavaltiota suorittamaan yhdessä korkean edustajan kanssa tarvittavia korkean tason yhteydenottoja myönteisen tuloksen varmistamiseksi. Kyseisiin järjestelyihin kuuluu muun muassa tietoturvallisuutta koskeva sopimus. (3) Neuvoston ja komission turvallisuussääntöjen tultua voimaan 1 päivänä joulukuuta 2001 neuvosto ja komissio voivat hoitaa täysipainoisesti tällaisen sopimuksen täytäntöönpanosta johtuvat velvollisuudet. (4) Neuvoston tehtyä 15 päivänä huhtikuuta 2002 päätöksen, jolla puheenjohtajavaltio valtuutettiin aloittamaan korkeana edustajana toimivan neuvoston pääsihteerin avustamana neuvottelut Naton kanssa, puheenjohtajavaltio on neuvotellut tietoturvallisuutta koskevan sopimuksen. (5) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Pohjois-Atlantin liiton välinen sopimus tietoturvallisuudesta. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan allekirjoittamaan sopimus Euroopan unionia sitovasti. 3 artikla Tätä päätöstä noudatetaan päivästä, jona se tehdään. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 24 päivänä helmikuuta 2003. Neuvoston puolesta Puheenjohtaja G. Papandreou
2003/197/EY: Neuvoston päätös, tehty 21 päivänä lokakuuta 2002, Euroopan yhteisön ja entisen Jugoslavian tasavallan Makedonian välisen kirjeenvaihtona tehdyn, Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta yhteisön puolesta ja väliaikaisesta soveltamisesta



Virallinen lehti nro L 075 , 21/03/2003 s. 0033 - 0033



Neuvoston päätös, tehty 21 päivänä lokakuuta 2002, Euroopan yhteisön ja entisen Jugoslavian tasavallan Makedonian välisen kirjeenvaihtona tehdyn, Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta yhteisön puolesta ja väliaikaisesta soveltamisesta (2003/197/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön ja entisen Jugoslavian tasavallan Makedonian välisen kirjeenvaihtona tehdyn sopimuksen Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavasta ekopistejärjestelmästä. (2) Sopimus, joka parafoitiin 25 päivänä tammikuuta 2001, olisi allekirjoitettava sillä edellytyksellä, että sopimus mahdollisesti tehdään myöhemmin. (3) Olisi säädettävä siitä, että sopimusta sovelletaan väliaikaisesti 1 päivästä tammikuuta 2002, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja entisen Jugoslavian tasavallan Makedonian välinen kirjeenvaihtona tehty, Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavaa ekopistejärjestelmää koskeva sopimus sillä edellytyksellä, että neuvosto tekee päätöksen sopimuksen tekemisestä. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisön puolesta, sillä edellytyksellä, että sopimus tehdään. 3 artikla Sopimusta sovelletaan väliaikaisesti 1 päivästä tammikuuta 2002 vastavuoroisuusperiaatetta noudattaen, kunnes sen tekemistä varten tarvittavat menettelyt on saatettu päätökseen. 4 artikla Tämä päätös julkaistaan Euroopan unionin virallisessa lehdessä. Tehty Luxemburgissa 21 päivänä lokakuuta 2002. Neuvoston puolesta Puheenjohtaja P. S. Møller
2003/187/EY: Komission päätös, tehty 18 päivänä maaliskuuta 2003, suojatoimenpiteistä Belgiassa vahvasti epäillyn lintuinfluenssan (avian influenza) osalta tehdyn päätöksen 2003/173/EY kumoamisesta (ETA:n kannalta merkityksellinen teksti) (tiedoksiannettu numerolla K(2003) 879)



Virallinen lehti nro L 073 , 19/03/2003 s. 0008 - 0008



Komission päätös, tehty 18 päivänä maaliskuuta 2003, suojatoimenpiteistä Belgiassa vahvasti epäillyn lintuinfluenssan (avian influenza) osalta tehdyn päätöksen 2003/173/EY kumoamisesta (tiedoksiannettu numerolla K(2003) 879) (ETA:n kannalta merkityksellinen teksti) (2003/187/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 2002/33/EY(2), ja erityisesti sen 10 artiklan, sekä katsoo seuraavaa: (1) Belgian eläinlääkintäviranomaiset ilmoittivat komissiolle myöhään 11 päivänä maaliskuuta 2003 epäilevänsä vahvasti, että Antwerpenin provinssissa esiintyy lintuinfluenssaa eräässä siipikarjakannassa. (2) Lintuinfluenssa on erittäin tarttuva siipikarjatauti, joka voi muodostaa vakavan uhan siipikarja-alalle. (3) Ennen taudin virallista vahvistamista Belgian viranomaiset toteuttivat viipymättä yhteisön toimenpiteistä avian-influenssan torjumiseksi annetussa neuvoston direktiivissä 92/40/ETY(3) säädetyt toimenpiteet samalla kun muita diagnostisia menettelyjä tehtiin taudin esiintymisen vahvistamiseksi. (4) Selkeyden ja avoimuuden vuoksi komissio teki päätöksen 2003/173/EY(4). (5) Laboratoriokokeiden tulosten ja Belgian epidemiologisen tilanteen perusteella päätös 2003/173/EY olisi kumottava. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 2003/173/EY. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä maaliskuuta 2003. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 315, 19.11.2002, s. 14. (3) EYVL L 167, 22.6.1992, s. 1. (4) EUVL L 69, 13.3.2003, s. 29.
2003/272/EY: Neuvoston päätös, tehty 8 päivänä huhtikuuta 2003, alueiden komitean varajäsenen nimeämisestä



Virallinen lehti nro L 099 , 17/04/2003 s. 0051 - 0051



Neuvoston päätös, tehty 8 päivänä huhtikuuta 2003, alueiden komitean varajäsenen nimeämisestä (2003/272/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Espanjan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1). (2) Alueiden komiteassa on vapautunut varajäsenen paikka José Luis OLIVAS MARTÍNEZin alueiden komitean varsinaiseksi jäseneksi nimeämisen jälkeen, ON PÄÄTTÄNYT SEURAAVAA: Ainoa artikla Nimetään José Joaquin RIPOLL-SERRANO alueiden komitean varajäseneksi José Luis OLIVAS MARTÍNEZin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 8 päivänä huhtikuuta 2003. Neuvoston puolesta Puheenjohtaja G. Drys (1) EYVL L 24, 26.1.2002, s. 38.
ETA:n sekakomitean päätös N:o 4/2003, tehty 31 päivänä tammikuuta 2003, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 093 , 10/04/2003 s. 0049 - 0052



Neuvoston päätös 2003/252/YUTP, tehty 24 päivänä helmikuuta 2003, Euroopan unionin ja Albanian tasavallan välisen sopimuksen tekemisestä Euroopan unionin tarkkailuvaltuuskunnan (EUMM) toiminnasta Albanian tasavallassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 22 päivänä joulukuuta 2000 yhteisen toiminnan 2000/811/YUTP Euroopan unionin tarkkailuvaltuuskunnasta(1). (2) Yhteisen toiminnan 6 artiklassa säädetään, että EUMM:n toimintaa sen vastuualueilla koskevat yksityiskohtaiset säännöt vahvistetaan sopimuksissa, jotka on tehtävä Euroopan unionista tehdyn sopimuksen 24 artiklassa määrättyä menettelyä noudattaen. (3) Puheenjohtajavaltio on puheenjohtajavaltion valtuuttamisesta neuvottelujen aloittamiseen 13 päivänä toukokuuta 2002 tehdyn neuvoston päätöksen johdosta neuvotellut Albanian tasavallan kanssa sopimuksen EUMM:n toiminnasta. (4) Kyseinen sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Albanian tasavallan välinen sopimus Euroopan unionin tarkkailuvaltuuskunnan (EUMM) toiminnasta Albanian tasavallassa. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 24 päivänä helmikuuta 2003. Neuvoston puolesta Puheenjohtaja G. Papandreou (1) EYVL L 328, 23.12.2000, s. 53.
FI Euroopan unionin virallinen lehti L 93/40

PÄÄTÖS N:o 187

tehty 27 päivänä kesäkuuta 2002,

neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111 ja E 111 B)

(ETA:n kannalta merkityksellinen teksti)

(2003/251/EY)

EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka

ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,

ottaa huomioon neuvoston asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111, E 111 B, E 113—E 118, E 125—E 127) 18 päivänä huhtikuuta 2000 tehdyn päätöksen N:o 179 (3),

sekä katsoo seuraavaa:

(1) Lomakkeita E 111 ja E 111 B olisi muutettava vakuutetuille ja heidän perheenjäsenilleen tarkoitettujen ohjeiden täsmentämiseksi siltä osin, kun kyse on aiemmin todettujen sairauksien perusteella annettavien etuuksien myöntämisestä.

(2) Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on muutettuna 17 päivänä maaliskuuta 1993 tehdyllä pöytäkirjalla, liitteessä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.

(3) ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella.

(4) Käytännön syistä olisi käytettävä samanlaisia lomakkeita sekä yhteisössä että Euroopan talousalueella.

(5) Lomakkeiden laatimisessa käytettävästä kielestä on annettu hallintotoimikunnan suositus N:o 15,

ON PÄÄTTÄNYT SEURAAVAA:

1. Korvataan päätöksessä N:o 179 esitetyt mallilomakkeet E 111 ja E 111 B liitteenä olevilla malleilla.

2. Jäsenvaltioiden toimivaltaisten viranomaisten on toimitettava asianomaisten (etuuteen oikeutettujen, laitosten, työnantajien jne.) saataville liitteenä olevien mallien mukaiset lomakkeet.

3. Kummankin lomakkeen on oltava saatavilla yhteisön virallisilla kielillä, ja ne on laadittava siten, että eri toisinnot vastaavat toisiaan täydellisesti, jotta jokaisen, jolle lomake on osoitettu (etuuteen oikeutetun, laitoksen, työnantajan jne.), on mahdollista saada painettu lomake kansallisella kielellään.

4. Päätöstä sovelletaan sen kuukauden ensimmäisestä päivästä, joka seuraa sen julkaisemista Euroopan unionin virallinen lehti.

Hallintotoimikunnan puheenjohtaja C. GARCÍA DE CORTÁZAR Y NEBREDA

(1) EYVL L 149, 5.7.1971, s. 2.

(2) EYVL L 74, 27.3.1972, s. 1.

(3) EYVL L 54, 25.2.2002, s. 1.
2003/239/EY: Neuvoston päätös, tehty 18 päivänä helmikuuta 2003, tietokantojen oikeudellisen suojan laajentamista koskevan sopimuksen tekemisestä kirjeenvaihtona Mansaarta edustavan Ison-Britannian ja Pohjois-Irlannin yhdistyneen kuningaskunnan ja Euroopan yhteisön välillä direktiivin 96/9/EY III luvun mukaisesti



Virallinen lehti nro L 089 , 05/04/2003 s. 0011 - 0015



Neuvoston päätös, tehty 18 päivänä helmikuuta 2003, tietokantojen oikeudellisen suojan laajentamista koskevan sopimuksen tekemisestä kirjeenvaihtona Mansaarta edustavan Ison-Britannian ja Pohjois-Irlannin yhdistyneen kuningaskunnan ja Euroopan yhteisön välillä direktiivin 96/9/EY III luvun mukaisesti (2003/239/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon tietokantojen oikeudellisesta suojasta 11 päivänä maaliskuuta 1996 annetun Euroopan parlamentin ja neuvoston direktiivin 96/9/EY(1), ja erityisesti sen 11 artiklan 3 kohdan, ottaa huomioon komission ehdotuksen(2), sekä katsoo seuraavaa: (1) Direktiivin 96/9/EY 7 artiklassa säädettyä oikeutta sovelletaan tietokantoihin, joiden valmistaja tai oikeudenhaltija on oikeutettu kyseisen direktiivin 11 artiklan 1 ja 2 kohdan mukaiseen suojaan. (2) Mansaaren tietokantojen suojaamista koskeva lainsäädäntö on direktiivin 96/9/EY mukainen ja tarjoaa direktiivin III luvussa säädettyä vastaavan suojan. Mansaari aikoo ulottaa kyseisen lainsäädännön soveltamisen Euroopan unionin jäsenvaltioiden kansalaisiin, luonnollisiin henkilöihin, joiden asuinpaikka on jonkin jäsenvaltion alueella, sekä yhtiöihin tai yrityksiin, jotka on perustettu jonkin jäsenvaltion lainsäädännön mukaisesti ja joiden yhtiöjärjestyksessä määrätty kotipaikka, keskushallinto tai pääasiallinen toimipaikka on jossain jäsenvaltiossa. (3) Mansaaren lainsäädäntö täyttää näin ollen edellytykset suojan laajentamiselle direktiivin 96/9/EY III luvussa säädetyllä tavalla. Suojaa laajennettaessa suoja-aika ei kuitenkaan saa ylittää direktiivin 96/9/EY 10 artiklan mukaista suoja-aikaa. (4) Tämä kirjeenvaihtona tehtävä sopimus, jolla ulotetaan direktiivin 96/9/EY III luvussa säädetty suoja Mansaareen, olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta tietokantojen oikeudellisen suojan laajentamisesta direktiivin 96/9/EY III luvun mukaisesti Mansaarta edustavan Ison-Britannian ja Pohjois-Irlannin yhdistyneen kuningaskunnan ja Euroopan yhteisön välillä kirjeenvaihtona tehty sopimus. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa Ison-Britannian ja Pohjois-Irlannin yhdistyneelle kuningaskunnalle osoitettu kirje osoitukseksi siitä, että yhteisö suostuu noudattamaan sitä. Tehty Brysselissä 18 päivänä helmikuuta 2003. Neuvoston puolesta Puheenjohtaja N. Christodoulakis (1) EYVL L 77, 27.3.1996, s. 20. (2) EYVL C 331 E, 31.12.2002, s. 313.
2003/270/EY: Neuvoston päätös, tehty 8 päivänä huhtikuuta 2003, Euroopan keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Deutsche Bundesbankin ulkopuolisten tilintarkastajien osalta



Virallinen lehti nro L 099 , 17/04/2003 s. 0049 - 0049



Neuvoston päätös, tehty 8 päivänä huhtikuuta 2003, Euroopan keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Deutsche Bundesbankin ulkopuolisten tilintarkastajien osalta (2003/270/EY) EUROOPAN UNIONIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin, jäljempänä "EKP", perussäännön ja erityisesti sen 27.1 artiklan, ottaa huomioon EKP:n 6 päivänä maaliskuuta 2003 antaman suosituksen, sekä katsoo seuraavaa: (1) EKP:n neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja kansallisten keskuspankkien tilit. (2) EKP:n neuvosto suositteli neuvostolle uuden ulkopuolisen tilintarkastajan hyväksymistä Deutsche Bundesbankille tilikaudesta 2003 alkaen toimikauttaan jatkavan, päätöksellä 1999/70/EY(1) hyväksytyn toisen ulkopuolisen tilintarkastajan lisäksi. (3) EKP:n neuvoston suositusta on syytä noudattaa, ON PÄÄTTÄNYT SEURAAVAA: 1 artikla Korvataan päätöksen 1999/70/EY 1 artiklan 2 kohta seuraavasti: "2. PwC Deutsche Revision AG ja Ernst & Young Deutsche Allgemeine Treuhand AG hyväksytään Deutsche Bundesbankin ulkopuolisiksi tilintarkastajiksi tilikaudesta 2003 alkaen siten, että toimikautta voidaan jatkaa vuodella." 2 artikla Tästä päätöksestä ilmoitetaan EKP:lle. 3 artikla Tämä päätös julkaistaan Euroopan unionin virallisessa lehdessä. Tehty Luxemburgissa 8 päivänä huhtikuuta 2003. Neuvoston puolesta Puheenjohtaja G. Drys (1) EYVL L 22, 29.1.1999, s. 69, päätös sellaisena kuin se on viimeksi muutettuna päätöksellä 2000/737/EY (EYVL L 298, 25.11.2000, s. 23).